मेरी किताब से सच सामने आएगा: सोनिया\n

राहुल के डर ने रोका था सोनिया को: नटवर

मीडिया से बातचीत में सोनिया गांधी ने कहा कि सच तभी सामने आएगा जब वे किताब लिखेंगी.

सोनिया गांधी ने कहा, ''मुझे इन बातों से फ़र्क़ नहीं पड़ता है. मैं ख़ुद अपनी किताब लिखूंगी और तभी सबको सच का पता चलेगा.''

क्या कहा था नटवर सिंह ने

नटवर सिंह ने एक निजी न्यूज़ चैनल को दिए साक्षात्कार में कहा था कि कांग्रेस अध्यक्ष सोनिया गांधी ने वर्ष 2004 में प्रधानमंत्री बनने से मना कर दिया था क्योंकि राहुल गांधी को भय था कि अगर वे प्रधानमंत्री बनती हैं तो पिता राजीव गांधी और दादी इंदिरा गांधी की तरह मारी जाएंगी.

हालांकि तब सोनिया गांधी ने कहा था कि उनकी 'अंतरात्मा' को प्रधानमंत्री बनना मंज़ूर नहीं है.

लेकिन नटवर सिंह का दावा है कि सोनिया ने अपनी 'अंतरात्मा' की आवाज़ की वजह से नहीं बल्कि बेटे राहुल गांधी के ज़बरदस्त विरोध की वजह से प्रधानमंत्री का पद ठुकराया था.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\n\ntl;डॉ:
पू्र्व विदेश मंत्री नटवर सिंह के दावों के जबाव में कांग्रेस अध्यक्ष सोनिया गांधी ने कहा है कि उन्होंने इस मामले को गंभीरता से लिया है और वे एक किताब लिखकर इसका जबाव देंगी.